Document ID: 31991D0361

Komisijas lēmums
(1991. gada 14. jūnijs),
ar ko groza Padomes Lēmumu 79/542/EEK, ar kuru nosaka to trešo valstu sarakstu, no kurām dalībvalstis atļauj liellopu, cūku un svaigas gaļas importu, un papildina gaļas produktu sarakstu
(91/361/EEK)
EIROPAS KOPIENU KOMISIJA,
ņemot vērā Eiropas Ekonomikas kopienas dibināšanas līgumu,
ņemot vērā Padomes 1972. gada 12. decembra Direktīvu 72/462/EEK par veselības un veterinārās pārbaudes problēmām, ievedot liellopus, cūkas, aitas un kazas, kā arī svaigu gaļu vai gaļas produktus no trešām valstīm [1], kurā jaunākie grozījumi izdarīti ar Direktīvu 91/69/EKK [2], un jo īpaši tās 3. pantu,
tā kā Padomes Direktīva 89/227/EEK [3] paplašināja Direktīvas 72/462/EEK kompetenci, iekļaujot tajā gaļas produktu importu;
tā kā ar Padomes lēmumu 79/542/EEK [4], kurā jaunākie grozījumi izdarīti ar Komisijas Lēmumu 90/485/EEK [5], Padome nosaka to trešo valstu sarakstu, no kurām dalībvalstis atļauj liellopu, cūku un svaigas gaļas importu;
tā kā šis lēmums ir jāgroza, iekļaujot tajā gaļas produktu importu;
tā kā, atļaujot gaļas produktu ievešanu, jāņem vērā svaigas gaļas importam piemērojamie pasākumi; tā kā dažus gaļas produktus var ievest tikai pēc tam, kad tie tikuši termiski apstrādāti;
tā kā šajā lēmumā paredzētie pasākumi ir saskaņā ar Pastāvīgās veterinārijas komitejas atzinumu,
IR PIEŅĒMUSI ŠO LĒMUMU.
1. pants
Lēmumu 79/542/EEK groza šādi.
1. Virsrakstu aizstāj ar šādu:
"Padomes Lēmums (1976. gada 21. decembris), ar kuru nosaka to trešo valstu sarakstu, no kurām dalībvalstis atļauj liellopu, cūku, svaigas gaļas un gaļas produktu importu."
2. Lēmuma 1. pantu papildina ar šādu:
"2. Neskarot 1. punkta prasības, dalībvalstis ieved konkrētus visu sugu mājdzīvnieku gaļas produktus no pielikumā minētajām trešām valstīm.
Svaigas gaļas importa gadījumos no trešās valsts vai valsts daļas, no kuras ievedumi, saskaņā ar 1. punktu, nav atļauti, dalībvalstis tomēr var ievest no šādas gaļas gatavotus gaļas produktus, ja tie ir īpaši apstrādāti, saskaņā ar pielikumā noteiktajām prasībām."
3. Lēmuma pielikumu aizstāj ar šā lēmuma pielikumu.
2. pants
Šis lēmums ir adresēts dalībvalstīm.
Briselē, 1991. gada 14. jūnijā

Labels: 17
5
0
3
6